b'\n_START_ARTICLE_\nTraining Within Industry\n_START_PARAGRAPH_\nTraining Within Industry (TWI) biv\xc5\xa1a je ameri\xc4\x8dka dr\xc5\xbeavna agencija koju je osnovalo ministarstvo rata (Department of War) za vrijeme Drugog svjetskog rata. Osnovni cilj je bio pru\xc5\xbeiti savjetodavne usluge ratnim industrijama. Bilo je o\xc4\x8dito da nedostatak obu\xc4\x8denih i kvalificiranih kadrova upravo u vrijeme kada su bili najpotrebniji su zadale puno pote\xc5\xa1ko\xc4\x87a tim industrijama i da samo pobolj\xc5\xa1avanje metoda radnog osposobljavanja bi rije\xc5\xa1ilo ne\xc5\xbeeljene probleme.\n_START_SECTION_\nPovezanost sa leanom\n_START_PARAGRAPH_\nNakon nestanka TWI-a iz SAD-a neki od ljudi koji su ga po\xc4\x8deli provoditi su: Channing Dooley, Walter Dietz, Mike Kane i Bill Conover su bili primjer ljudi koji su i dalje provodili i razvijali J-program. TWI je posebno dobro prihva\xc4\x8den u Japanu, gdje se TWI bazirao na kaizen kulturi. Kaizen je uspje\xc5\xa1no usvojila Toyota Motor Korporacija zajedno sa leanom. Kaizen (jap. pobolj\xc5\xa1anje) je filozofija odnosno postupak koji se fokusira na konstantno pobolj\xc5\xa1anje procesa u manufakturama, in\xc5\xbeenjerstvu i u menad\xc5\xbementu. Kada kaizen upotrebljavamo za posao, vezan je za konstantno pobolj\xc5\xa1avanje svih funkcija unutar neke tvrtke i obuhva\xc4\x87a sve zaposlenike od obi\xc4\x8dnih radnika do CEO. Isto tako je vezan i za proizvodnju gdje te\xc5\xbei za eliminiranjem ne\xc5\xbeeljenog vi\xc5\xa1ka materijala._NEWLINE_Dok je lean proizvodna praksa koja smatra da je tro\xc5\xa1enje resursa za bilo koji cilj osim za proizvodnju proizvoda za krajnjeg kupca rasipnost, odnosno uzaludno tro\xc5\xa1enje resursa. Izveden je od strane TPS-a (Toyota Production System). Glavni cilj lean proizvodnje je pove\xc4\x87anje u\xc4\x8dinkovitosti uz \xc5\xa1to manje otpada primjenjivaju\xc4\x87i empirijsku metodu odlu\xc4\x8divanja. Empirijska metoda je poseban pristup istra\xc5\xbeivanju i izvo\xc4\x91enju eksperimenata bez postavljanja hipoteze ili \xc5\xbeelje da se ona doka\xc5\xbee._NEWLINE_TWI je imao izravan utjecaj na razvoj i kori\xc5\xa1tenje Kaizena i Standard Worka u Toyoti. Ti temeljni elementi su ugra\xc4\x91eni unutar funkcionalnog sistema te se primjenjuju jo\xc5\xa1 i danas u Toyoti.\n_START_SECTION_\nRazlog nestanka TWI-a iz SAD-a\n_START_PARAGRAPH_\nTWI se polako po\xc4\x8deo gasiti u SAD-u krajem rata jer su ga Amerikanci gledali kao ratni program, a ne kao trajnu radnu obuku. Iako, TWI nije potpuno i\xc5\xa1\xc4\x8deznuo iz SAD-a, neke odre\xc4\x91ene grupe su ga i dalje provodile u SAD-u. Postoje dvije teorije kojima se tvrdi za\xc5\xa1to se to\xc4\x8dno TWI prestao masovno provoditi u SAD-u. Jedna od tih teorija tvrdi da su se nakon rata svi vratili uobi\xc4\x8dajenim poslovima, bez ikakvih ideja o provo\xc4\x91enju novih kultura. Te je na taj na\xc4\x8din TWI kultura pala u zaborav. Druga teorija tvrdi pak da su istrenirani ljudi, kao supervizori zbog manjka konkurencije i \xc5\xbeeljom za usavr\xc5\xa1avanjem, u Americi okrenuli tr\xc5\xbei\xc5\xa1tu u Europi i Japanu.'